

**ФАРҒОНА ВИЛОЯТИ АГРОКИМЁВИЙ ТАҲЛИЛ**

**МАРКАЗИ**

**ФАРҒОНА ВИЛОЯТИ ТОШЛОҚ ТУМАНИ**

**АРАББОЙ ТУХТАБОЙ ҲУДУДИДАГИ «ХОЖАКБАР ТУРДАЛИЕВ» ФЕРМЕР ХЎЖАЛИГИ СУҒОРИЛАДИГАН ЕРЛАР ТУПРОҚЛАРИНИНГ АГРОКИМЁВИЙ ХОЛАТИ ВА МИНЕРАЛ ЎҒИТЛАРГА БЎЛГАН ИЛМИЙ ТАЛАБИ БЎЙИЧА**

**АГРОКИМЁВИЙ**

**ХАРИТАНОМАСИ**

**2023 йил**

**ҚИШЛОҚ ХЎЖАЛИГИ ЭКИН МАЙДОНЛАРИДАН ФОЙДАЛАНУВЧИЛАР ҲАҚИДА МАЪЛУМОТ**

Фарғона вилояти Тошлоқ тумани Араббой Тухтабой ҳудуди

**«ХОЖАКБАР ТУРДАЛИЕВ»**

(фермер хўжалиги, корхона ва бошқа ташкилотлар)

Умумий майдони 29,50 гектар, йўналиши Пахта ва ғаллачилик

Қишлоқ хўжалиги экин майдонлари тузилмаси

|  |  |  |
| --- | --- | --- |
| Суғориб экиладиган ерлар | 29,50 | га |
| Боғлар | ------------------------------- | га |
| Узумзор | -------------------------------- | га |
| Тутзор | -------------------------------- | га |
| Лалмикор ерлар | -------------------------------- | га |

**Суғориладиган ерларнинг тавсифи**

|  |  |
| --- | --- |
| Шўрланиш даражаси | -------------------------- |
| Сизот сувларининг жойлашиш чуқурлиги | -------------------------- |

|  |  |  |
| --- | --- | --- |
| **Фарғона вилояти агрокимёвий таҳлил маркази** | | |
| Директор |  | М.Хаджаев |
| Бўлим бошлиғи |  | Х.Турсуналиев |
| Лаборатория мудири |  | А.Тожибоев |

**АГРОКИМЁВИЙ ХАРИТАНОМАНИНГ ҚИШЛОҚ ХЎЖАЛИГИДАГИ АҲАМИЯТИ.**

Республикада тупроқ унумдорлигини яхшилаш, қўлланилаётган минерал ўғитлар самарадорлигини ошириш қишлоқ хўжалиги ишлаб чиқаришнинг асосий негизи сифатида куннинг энг муҳим вазифаларидан бири ҳисобланади. Бугунги кунда қишлоқ хўжалигини кимёлаштириш ҳосилдорликни оширишнинг асосий манбааларидан бири бўлиб, агрокимё хизматини тўғри ташкил этиш биринчи даражали вазифалар жумласига киради. Ривожланган мамлакатлар деҳқончилиги, шу жумладан мамлакатимиз қишлоқ хўжалигини ривожлантиришни кимёвий воситаларсиз тасаввур қилиш мумкин эмас. Агрокимё хизмати тўғри ташкил этилса, минерал ўғитлар ва кимёвий воситаларни тавсияномалар асосида қўлланиши натижасида етиштириладиган қўшимча ҳосилнинг 50 фоизи ўғитлар ҳисобига шаклланиши ва тупроқ унумдорлиги ортиши илмий тадқиқот ишлари ҳамда ишлаб чиқаришда тасдиқланган.

Қишлоқ хўжалиги маҳсулотлари етиштиришда фосфор ва калий ўғитлари билан етарли таъминланмаслиги ҳамда ўсимликлар томонидан узлуксиз озиқа моддаларини тупроқдан ўзлаштирилиши натижасида тупроқ таркибида фосфор, калий ва микроэлементлар миқдорларини камайиш ҳолатлари содир этилади. Шу сабабли ҳар бир экин майдонларида 3 йилда бир маротаба тупроқ агрокимёвий текшириш ишларини амалга ошириш ва хаританомалар янгиланиб турилиши зарур.

Агрокимёвий хариталар асосида минерал ўғитлар табақалаштирилган ҳолда қўлланилса, фермер хўжалиги иқтисодий самарадорлиги янада ошиб, қишлоқ хўжалиги экинлари ҳосилдорлиги 10-15 фоизга оширилишига эришилади.

Агрокимёвий хаританомалар тупроқ таркибида мавжуд озиқа моддалар миқдорларини акс эттирувчи хужжат ҳисобланиб, Агрокимёвий Таҳлил Маркази томонидан тақдим этилаётган тавсияномаларда ушбу майдонларда жойлаштирилган экин турлари ва режадаги ҳосилдорлик бўйича минерал ўғитларнинг йиллик меъёрлари ҳамда ҳар бир ўғит бўйича агротехник муддатларда қўлланиши юзасидан илмий асосланган кўрсатма ҳисобланади.

Минерал ўғитлар ва бошқа кимёвий воситалардан илмий асосда қўлланиши (фойдаланиш) натижасида қишлоқ хўжалик экинлари ҳосилдорлигини оширилишига ва маҳсулот таннархини пасайиши (камайтирилишига) эришилади.

Ўзбекистон Республикаси экин майдонларида йиллик давомида асосий экин сифатида пахта, ғалла, шоли, макка дон ва сабзавот экинлари етиштирилишида фойдаланилиб, узлуксиз катта миқдорларда минерал ўғитлар ва кимёвий воситалар қўлланилиб келинмоқда.

Бироқ, амалда ўғитларнинг қўлланишида агротехник муддалари ва нисбатларининг бузилиши, тупроқ агрокимёвий хаританомалари асосида тавсияномаларга риоя этмаслиги, барча далаларда ўғитларнинг тенг меъёрларда ишлатилиши натижасида ўғитдан фойдаланиш самараси талаб даражасида эмас.

Натижада қишлоқ хўжалик экинларининг ҳосилдорлиги пасайишига, ишлаб чиқариш харажатларининг кўтарилишига сабаб бўлмоқда.

Тупроқда озиқ моддалардан бирортасининг (айниқса, **азот, фосфор ва калий** нинг) етишмаслиги ёки унинг ортиқча бўлиши ўсимликка салбий таъсир этади.

**Азот** оқсил моддалар таркибига кириб асосан, ўсимлик ер устки органларининг ўсиши ҳамда ривожланишида катта роль ўйнайди. Тупроқда азот етишмаса, ғўза ёмон ўсади, барглари сарғайиб майда бўлиб қолади. Аксинча, кўп бўлса ғўза ғовлаб сербарг, ранги тўқ кўк бўлиб, ривожланиши кечикади.

**Фосфор** ҳам, азот сингари, оқсиллар таркибига киради ва ўсимликларнинг нафас олиши ҳамда илдизларининг ўсишига катта таъсир кўрсатади. Шунингдек, ўсимликнинг ривожланишини ва меваларининг етилишини тезлаштиради. Фосфор етишмаса ғўза паст бўйли, майда баргли бўлиб, баргларида қизил тарамлар вужудга келади.

**Калий** ўсимликларда эркин ёки кучсиз кимёвий бириккан ҳолда, асосан, протоплпазмада бўлади. У ўсимликни яхши шохлаши ҳамда мустаҳкамланишига, ҳосилнинг ошишига ва турли касалликларга чидамли бўлишига ёрдам беради. Калий экин ҳосилдорлигини ошириш билан бирга маҳсулот сифатини ҳам яхшилайди: мевалар сифатли, пахта толаси пишиқ, дон эса серкрахмал бўлади. Калий етишмаса, ғўза баргида қўнғир доғлар ҳосил бўлиб, барглари секин-аста тўкилиб кетиши ҳам мумкин.

**Агрокимёвий хаританома-**ердан фойдаланувчи деҳқон ва фермер хўжаликларида маҳаллий ва маданий ўғитлардан самарали фойдаланишда ҳар бир пайкал (контур)га бир йиллик миқдордаги ўғитларни муддатлар бўйича тақсимотини ишлаб чиқишда асосий қўлланма ҳисобланади.

**АСОСИЙ ҚИШЛОҚ ХЎЖАЛИК ЭКИН ТУРЛАРИ УЧУН МИНЕРАЛ ЎҒИТЛАРНИ ҚЎЛЛАШ МЕЪЁРЛАРИ ВА АГРОТЕХНИК МУДДАТЛАРИ**

**ҒЎЗА:** Ўтказилган дала-кузатув тажрибаларига кўра ўрта толали пахта навлари учун 1 тонна пахта ҳосили билан бирга тупроқдан 60 кг азот, 20 кг фосфор ва 50-60 кг калий ўзлаштирилиши аниқланган. Ингичка толали пахта, ўртатолали пахта навиганисбатан 20-25 фоиз ортиқ озуқамоддалар ўзлаштиради. Ўсимликларнинг талаб даражасида, озуқа моддалар билан агротехник муддатларда озиқлантириш,унинг ўсиш ва ривожланиш жараёнларни тезлаштиришда қулай шароит яратиш сабабли қуйидаги агротехник муддатларда қўллаш тавсия этилади.

**Ғўзани минерал ўғитларнинг асосий турлари билан озиқлантиришда агротехник муддатлари**

|  |  |  |  |  |  |  |
| --- | --- | --- | --- | --- | --- | --- |
| **Йиллик ўғит меъёри, кг/га** | **Ўғитлаш муддатлари** | | | | | |
| **Кузги шудгор олдидан** | **Экиш олдидан** | **Экиш билан бирга** | **2-4 барг чиқарганда** | **Шоналаш даврида** | **Гуллаш даврида** |
| Очиқ майдонларда NРК 1:0,7:0,5 | | | | | | |
|  | **Фосфорли+калийли ўғитлар** | **Карбамид** | **Аммофос** | **Карбомид** | **Аммиакли селитра +хлорли калий** | **Аммиакли селитра+ аммофос** |
| Азот, % |  | 25% |  | 25% | 25% | 25% |
| Фосфор, % | 60-70% |  | 15-20% |  |  | 15-20% |
| Калий, % | 50% |  |  |  | 50% |  |
| Шўри ювиладиган ерларда | | | | | | |
| Азот, % |  | 25% |  | 25% | 25% | 25% |
| Фосфор, % |  | 60-70% | 15-20% |  |  | 15-20% |
| Калий, % |  | 50% |  |  | 50% |  |

Азотли ўғитларнинг йиллик меъёрини 20 фоизи чигит экишга қадар,   
5 фоизи фосфорли ўғит билан бирга экиш вақтида, қолган қисми   
1-3 озиқлантириш даврида азот, калий ва фосфорли ўғитлар билан бирга берилади.

Фосфорли ўғитларнинг йиллик меъёрини 60-70 фоизи кузги шудгордан олдин, шўри ювилдиган майдонларда баҳорда ерни экишдан олдин юмшатиш пайтида солинади. Фосфорнинг қолган қисми экиш вақтида ва ғўзани гуллаш даврида азот билан бирга қўлланилади

Шуни ҳам назарда тутиш керакки, чигит экиш пайтида фосфорли ва азотли ўғитларни қўллаш барча пахта экиладиган минтақалар учун мажбурий агротехникавий тадбир ҳисобланади. Бу муддатда аммофос ўғити таркибида ҳам азот, ҳам фосфор моддаларига эга ўғит ҳисобланади.

Калий ўғитларнинг йиллик меъёрини (йиллик меъёр гектарига 50 кг дан ортиқ бўлган ҳолда) 50 фоизи ер ҳайдашдан олдин, қолган 50 фоизи (гектарига 50 кг кам бўлган ҳолда) ғўзани шоналаш даврида азот билан бирга солинади. Ғўзани озиқлантиришнинг агротехник муддатлари жадвалда ифодаланган.

**БОШОҚЛИ ДОН ЭКИНЛАРИ-ҒАЛЛА:**

Бошоқли дон экиладиган майдонларга фосфорли ва калийли ўғитлар йиллик меъёри тўлиқ ва азот ўғитларининг 30 фоизи ерни шудгорлаш даврида берилади.

Азотли ўғитларнинг қолган қисмининг ҳар хил миқдорларда икки озиқлантиришда–эрта баҳорда ва ўсимлик найчалаш даврида берилади.

**Ғалла озиқлантиришнинг агротехник муддатлари ва меъёрлари**

|  |  |  |  |  |  |
| --- | --- | --- | --- | --- | --- |
| Йиллик ўғит меъёри  кг/га | Ўғитлаш муддатлари | | | | |
| Кузги шудгор олдидан | Экиш олдидан | Экиш билан бирга | Туплаш даврида | Найчалаш даврида |
| Суғориладиган майдонлар N: Р: К: 1: 0,7: 0,3 | | | | | |
| Азот, % | 30 % |  |  | 35 % | 35 % |
| Фосфор, % | 100 % |  |  |  |  |
| Калий, % | 100 % |  |  |  |  |
| Лалми майдонларда | | | | | |
| Азот, % | 100 % |  |  |  |  |
| Фосфор, % | 100 % |  |  |  |  |

ШОЛИ: Шоли етиштиришда фойдаланадиган азотли ўғитлардан аммоний сульфат, карбомид, фосфорли ўғитлардан оддий суперфосфат ўғитлари энг самарали хисобланади. Оддий суперфосфат айниқса шўр босган ва янгидан ўзлаштирилган ерларда яхши самара беради. Оддий суперфосфат шолини ниш отиш ва кўкариб чиқиш даврларида касалликга чалинишдан сақлайди.

Экишдан олдин ерга ишлов беришда минерал ўғитлардан фосфорнинг йиллик меъёрини 70 фоиз, калийнинг 50 фоиз ва азотнинг 30 фоиз миқдорда қўллаш тавсия этилади. Биринчи озиқлантириш шоли тўлиқ униб чиққанда азотли ўғитнинг 40 фоизи, иккинчи озиқлантириш туплаш фазасида азотли, фосфорли ва калийли ўғитларнинг қолган меъёрини қўллаш тавсия этилади.

**Шолини озиқлантиришнинг агротехник муддатлари ва меъёрлари**

|  |  |  |  |  |  |
| --- | --- | --- | --- | --- | --- |
| Йиллик ўғит меъёри  кг/га | Ўғитлашмуддатлари | | | | |
| Кузги шудгор олдидан | Экиш олдидан | Тўлиқ униб чиққанда | Туплаш даврида | Найчалаш даврида |
| Аммоний сульфат | Аммоний сульфат, оддий суперфосфат, хлорли калий |
| Аммоний сульфат, оддий суперфосфат, хлорли калий |
| Азот , % | 30 % | 40 % | 30 % |  |  |
| Фосфор, % | 70 % |  | 30 % |  |  |
| Калий , % | 50 % |  | 50 % |  |  |

**МАККА:** Маккажухори, оқжухори, силос ва кўк озуқа учун экилганида гекарига 200-220 кг азот, 100-150 кг фосфор ва 90-100 кг калий солинса, ҳар гектар майдондан 500 центнер ва ундан ортиқ кўкпоя етиштирилади.

**ДОН УЧУН МАККАЖУХОРИ:** Фосфор ва калий ўғитлари шудгор остига берилади, азотнинг йиллик меъёрининг 30 фоизи ерни экишга тайёрлаш вақтида, қолган қисми иккинчи озиқлантиришда3 – 4 ва 7 – 8 барг чиққанда берилади.

**САБЗАВОТ-ПОЛИЗ ЭКИНЛАРИ ВА КАРТОШКА:** Калийли ўғитнинг йиллик меъёрини ва фосфорнинг 75 фоизи ер хайдашдан олдин ёки экин олдидан тупроқни юмшатиш пайтида солинади.

Азотли ўғитларнинг кўп қисми озиқлантириш вақтида берилади. Картошка етиштиришда йиллик азот миқдорининг 20 фоизи ва иккинчи озиқлантиришда 80 фоиз сарфланади.Кўчат ўтқазиб ўстириладиган экинлар (карам,помидор)га азотли ўғитларнинг йиллик нормасини уч муддатда-суғориш эгатлари олинганда, кўчат тўлиқ туриб олганда, помидор мева тугиш даврида ва карам бош ўраб бошлаган пайтда бир хил нормада тақсимлаб солиш керак.

Полиз экинларига экиш олдидан тупроқ тайёрланаётганда ва ўсимликларда уч тўрт чинбарг пайдо бўланда азотли ўғитларнинг йиллик меъёри бир хил меъёрда тақсимланган холда солинади. Бунда азот йиллик нормаси 100 кг дан ортиқ бўлмаслиги керак.

Пиёз ва илдиз мевали ўсимликларга битта-иккита чинбарг пайдо бўлганда, шунингдек пиёз ва илдиз мевалар шакллана бошлаган вақтда азотли ўғитлар берилади.

**БОҒ–ТОКЗОРЛАР:** Мевали боғларни ўғитлашда ўғит меъёрлари ҳар бир тонна мева ҳосилига қараб белгиланади. Мевали боғни ҳосилдорлиги 100 ц/га бўлганда бир гектар ерга 200 кг азот, 120 кг фосфор, 60 кг калий берилиши керак.

Фосфорли, калийли ўғитларни қатор ораларини шудгорлаш даврида берилади. Азотни гуллагунча ва мева ҳосил бўлиши даврида берилади.

Ҳосилга кирган токзорларга 10-12 кг азот, 10-12 кг фосфор, 4-6 кг калий бир тонна маҳсулот сифатида берилади, ҳар гектар ерга 120 кг азот, 100 кг фосфор, 40 кг калий сарфланади.

Фосфор ва калийли ўғитларни кузда қатор ораларини шудгор қилиш пайтида, азотни эса 2 марта озиқлантиришда берилади.

**ТУТЗОРЛАР:** Тут дарахти кўп йиллик экин. Тутнинг шох новдалари ипак қурти учун ҳар йили баҳорда кесиб олинади. Шунинг учун уларни ўғитларга бўлган эҳтиёжи катта. Тутларга буталар сифатида гектарига 120 кг азот, 70 кг фосфор, 35 кг калий ўғитлари берилади. Тор қаторли тутзорларда эса 100 кг азот, 110 кг фосфор, 45 кг калий берилади.

Азотли ўғитлар эрта баҳорда ердан қор кетиши билан йиллик меъёрнинг тенг ярми, қолган қисми барг чиқарганда сув билан берилади. Фосфорли ва калийли ўғитлар қатор орасига шудгор остига солинади.

**ҚИШЛОҚ ХЎЖАЛИК ЭКИН ТУРЛАРИ БЎЙИЧА МИНЕРАЛ ЎҒИТЛАРНИ САРФЛАШ МЕЪЁРИНИ АНИҚЛАШ.**

Сўнгги йилларда Республиканинг суғориладиган туманлари деҳқончилигида қўлланилаётган азотли ўғитларнинг турлари кўпайди. Булардан юқори концентрацияли тури карбамид ҳисобланади. Карбамиднинг аммиак ва нитратларга айланиш тезлиги ҳароратга, сув, тупроқнинг намлиги ва бошқа омилларга боғлиқ бўлган ҳолда карбамиднинг азотини ўсимлик томонидан ўзлаштира оладиган жараён таҳминан 25-30 кунда тугалланиши тасдиқланган. Шу сабабли асосий экинлар пахта, ғалла экинларининг шоналаш ва гуллаш жараёнларида азотли ўғитлардан аммиакли селитра ўғитининг қўлланилиши яхши самара беради.

Экин майдонларининг юқори биогенлиги ва тупроқлари карбонатга бой бўлганлиги сабабли тупроқларда ўзига хос кимёвий жараёнлар орқали азотнинг органик ва минерал турлари тез орада ўсимлик томонидан ўзлаштира оладиган турларига айланади.

Қишлоқ хўжалигида фойдаланилаётган азотли ўғитларнинг асосий тури аммиакли селитра ҳисобланади. Унинг таркибидаги азот жуда харакатчанлиги билан ажралиб туради.

Нитратларнинг тупроқда серҳаракат бўлиши, вақти-вақти билан уларнинг асосий қисми ўсимлик илдиз атрофи тупроқларидан йўқолишига, натижада азотнинг фойдаланиш самараси камайишига сабаб бўлади.

Фосфорли ўғитларнинг асосий қисми аммофос, оддий суперфосфат ва кейинги пайтларда супрефос, аммоний сульфофосфат ва нитрофос ўғит турлари ишлаб чиқарилмоқда. Оддий суперфосфат ўғити шўр босган ва янги ўзлаштирилган ерларда самарали ҳисобланади.

Калийли ўғитлардан хлорли калий ўғитидан фойдаланилиб келинмоқда.

Фосфорли ва калийли ўғитлар шудгорлаш, экишдан олдин ерни юмшатиш жараёни, экиш билан бирга ва экинларни озиқлантиришда берилади.

Экишдан олдин, экиш билан бирга ва 1-озиқлантиришда азотли ўғитлардан карбамид, фосфорли ўғитлардан аммофос, суперфосфат ва супрефос ўғитлари секин эриши сабабли узоқ вақт давомида таъсир этиши самарали ҳисобланади.

Шўрланмаган ва кучсиз шўрланган ерларга фосфорли ва калийли ўғитлар шудгор остига, азотли ўғитлар эса экишдан олдин тупроқни юмшатиш даврида ва экиш билан бирга солинади. Шўрланган ерларда эса фосфорли ва калийли ўғитларни азотли ўғитлар билан экишдан олдин ерни юмшатиш пайтида чизел ўғитлагичлар билан имкони борича чуқурга бериш зарур.

Минерал ўғитларнинг асосий турлари ва таркибидаги озуқа моддалар миқдори

*% ҳисобида*

|  |  |  |  |
| --- | --- | --- | --- |
| Ўғит тури | Азот | Фосфор | Калий |
|
| Аммиакли селитра | 34 |  |  |
| Карбамид | 46 |  |  |
| Сульфат аммоний | 20,5-21 |  |  |
| АФУ (аммиакли,фосфорли ўғитлар) | 17 | 7,2 |  |
| Аммофос | 10-11 | 42-44 |  |
| Суперфосфат | 1,5 | 12 |  |
| Супрефос | 12 | 24 ±1 |  |
| Нитрофос | 6 | 16 |  |
| Калий хлор |  |  | 60 |

ФОСФОР ВА КАЛИЙ МИҚДОРИГА КЎРА ТАЪМИНЛАНГАНЛИК ГУРУҲЛАРИ

*Пахта: 1:0,7:0,5 Ғалла: 1:0,7:0,3*

|  |  |  |  |  |  |
| --- | --- | --- | --- | --- | --- |
| **Ранглар** **бўйича** **тақсимланиши** | | **Таъминланганлик даражаси** | Тупроқ таркибидаги  миқдори, мг/кг. | | **Тузатиш коэффиценти** |
| **Фосфор** | **Калий** |
| 1 |  | Жуда кам | 0-15 | 0-100 | 1,25 |
| 2 |  | Кам | 16-30 | 101-200 | 1,00 |
| 3 |  | Ўртача | 31-45 | 201-300 | 0,75 |
| 4 |  | Юқори | 46-60 | 301-400 | 0,50 |
| 5 |  | Жуда юқори | 60< | 400< | 0,25 |

ҚИШЛОҚ ХЎЖАЛИГИ МАҲСУЛОТИ ЕТИШТИРИШ УЧУН ЎҒИТЛАРНИНГ МЕЪЁРИЙ САРФИ

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Экин тури | 1 тонна маҳсулот етиштириш учун азот сарфи, кг  (соф ҳолда) | Тупроқдаги фосфорнинг мавжудлигига кўра фосфорнинг азотга нисбати коэффициенти | | | | | Тупроқдаги калийнинг мавжудлигига кўра калийнинг азотга нисбати коэффициенти | | | | |
| 0-15 | 16-30 | 31-45 | 46-60 | 61< | 0-100 | 101-200 | 201-300 | 301-400 | 401< |
| Пахта | 60,0 | 0,90 | 0,70 | 0,50 | 0,30 | 0,10 | 0,50 | 0,40 | 0,30 | 0,20 | 0,10 |
| Бошоқли дон | 37,7 | 0,90 | 0,70 | 0,50 | 0,30 | 0,15 | 0,40 | 0,30 | 0,20 | 0,15 | 0,10 |
| Макка дони | 28,1 | 0,90 | 0,70 | 0,50 | 0,30 | 0,15 | 0,40 | 0,30 | 0,10 | 0,15 | 0,10 |
| Сабзавот | 4,7 | 0,90 | 0,70 | 0,50 | 0,30 | 0,15 | 0,60 | 0,50 | 0,40 | 0,25 | 0,10 |
| Картошка | 6,8 | 1,00 | 0,80 | 0,60 | 0,40 | 0,20 | 0,50 | 0,40 | 0,30 | 0,20 | 0,10 |
| Полиз | 5,0 | 1,25 | 1,00 | 0,75 | 0,50 | 0,25 | 0,60 | 0,50 | 0,40 | 0,25 | 0,10 |
| Силос | 3,7 | 0,60 | 0,50 | 0,40 | 0,25 | 0,15 | 0,40 | 0,30 | 0,20 | 0,15 | 0,10 |
| Боғларга | 12,0 | 0,60 | 0,50 | 0,40 | 0,25 | 0,15 | 0,30 | 0,25 | 0,20 | 0,15 | 0,10 |
| Ем-хашак | 39,1 | 0,60 | 0,50 | 0,40 | 0,30 | 0,10 | 0,50 | 0,40 | 0,30 | 0,20 | 0,10 |
| Тут плантацияси | 18,0 | 0,60 | 0,50 | 0,40 | 0,25 | - | 0,30 | 0,25 | 0,20 | - | - |

**ФАРҒОНА ВИЛОЯТИ ТОШЛОҚ ТУМАНИ АРАББОЙ ТУХТАБОЙ ҲУДУДИДАГИ «ХОЖАКБАР ТУРДАЛИЕВ» ФЕРМЕР ХЎЖАЛИГИДА ҚИШЛОҚ ХЎЖАЛИГИ ЭКИНЛАРИ ОЗИҚЛАНТИРИШ АГРОТЕХНИК**

**МУДДАТЛАРИ ВА МЕЪЁРЛАРИ**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **№** | **Контур рақами** | **майдони, га** | **экин тури** | **Жами майдонга 1 центнер учун талаб этилади, кг** | | | **Ўғитлаш муддатлари** | | | | | | | | | |
| **N** | **P** | **K** | Кузги шудгор остига | | Экишдан олдин | Экиш билан бирга | 1-озиқлан-тириш | 2-озиқлантириш | | | 3-озиқлантириш | |
| Р | К | N | Р | N | N | К | N | | Р |
| 1 | 1709 | 5,00 | ғалла | 24,24 | 17,11 | 6,20 | 17,1 | 6,2 | 3,6 |  | 8,5 | 8,5 |  | 3,6 | |  |
| 2 | 1709 | 5,00 | ғалла | 24,24 | 18,31 | 6,80 | 18,3 | 6,8 | 3,6 |  | 8,5 | 8,5 |  | 3,6 | |  |
| 3 | 1709 | 3,00 | ғалла | 14,55 | 7,55 | 4,31 | 7,6 | 4,3 | 2,2 |  | 5,1 | 5,1 |  | 2,2 | |  |
| 4 | 1713 | 5,40 | ғалла | 26,18 | 14,58 | 7,93 | 14,6 | 7,9 | 3,9 |  | 9,2 | 9,2 |  | 3,9 | |  |
| 5 | 1716 | 6,50 | пахта | 50,16 | 41,25 | 23,43 | 28,9 | 11,7 | 12,5 | 6,2 | 12,5 | 12,5 | 11,7 | 12,5 | | 6,2 |
| 6 | 1720 | 4,60 | ғалла | 22,30 | 18,29 | 6,21 | 18,3 | 6,2 | 3,3 |  | 7,8 | 7,8 |  | 3,3 | |  |

**ФАРҒОНА ВИЛОЯТИ ТОШЛОҚ ТУМАНИ АРАББОЙ ТУХТАБОЙ ҲУДУДИДАГИ «ХОЖАКБАР ТУРДАЛИЕВ» ФЕРМЕР ХЎЖАЛИГИ ЭКИН МАЙДОНЛАРИГА АГРОКИМЁ ХИЗМАТ КЎРСАТИШ БЎЙИЧА**

**ХУЛОСА ВА ТАВСИЯ**

**Тупроқлари:** Суғориладиган типик бўз ва бўз ўтлоқи тупроқлардан ташкил топган. Морфогенетик хусусиятларига кўра ўрта ва енгил қумоқли, шўрланмаган баъзида кучсиз шўрланган, кам ювилган ва маданийлашган.

**Озиқа элементлар билан таъминланганлиги:** қишлоқ хўжалик экин майдонлари озиқа элементлари таъминланганлик хаританомаларда акс эттирилган бўлиб ҳаракатчан фосфор, алмашинувчан калий ва чиринди миқдори яъни гумус билан юқори, кам ва ўртача таъминланган.

Қишлоқ хўжалиги экинлари учун минерал ўғитларни илмий асосланган талаблар ва озиқлантириш меъёрлари бўйича бериш тавсия этилади.

Фермер хўжалиги ер майдонлари қишлоқ хўжалиги экин турлари учун жумладан:

Пахта-1 ц/га (соф ҳолда) азот 7,72 кг/га; фосфор 5,45 кг/га; калий 3,29 кг/га.

Ғалла -1 ц/га-(соф ҳолда) азот 4,85 кг/га; фосфор 3,42 кг/га; калий 1,24 кг/га.

**Агрокимёвий тадбирлар:** Қишлоқ хўжалиги маҳсулотлари етиштиришда фосфор ва калий ўғитлари билан етарли таъминланмаслиги ҳамда ўсимликлар томонидан узлуксиз озуқа моддаларини тупроқдан ўзлаштирилиши натижасида тупроқ таркибида фосфор, калий ва микроэлементлар миқдорларини камайиш ҳолатлари содир этилади. Шу сабабли ҳар бир экин майдонларида 4 йилда бир маротаба тупроқ агрокимёвий текшириш ишларини амалга ошириш ва хаританомалар янгиланиб турилиши зарур.

Агрокимёвий хариталар асосида минерал ўғитлар табақалаштирилган ҳолда қўлланилса, фермер хўжалиги иқтисодий самарадорлиги янада ошиб, қишлоқ хўжалиги экинлари ҳосилдорлиги 10-15 фоизга оширилишига эришилади.

Агрокимё хизмати тўғри ташкил этилса, минерал ўғитлар ва кимёвий воситаларни тавсияномалар асосида қўлланиши натижасида етиштириладиган қўшимча ҳосилнинг 50 фоизи ўғитлар ҳисобига шаклланиши ва тупроқ унумдорлиги ортиши илмий тадқиқот ишлари ҳамда ишлаб чиқаришда тасдиқланган.

Агрокимёвий тадбирларга, мутахассисларнинг хулоса ва тавсияларига, тўғри риоя қилинмасдан кимёвий воситалар ва минерал ўғитларни пала-партиш ишлатиш, ерларнинг унумдорлигининг пасайишига, тупроқ таркибида заҳарли кимёвий қолдиқлар, (пестицидлар, нитратлар ва ҳ.к) атроф-муҳитнинг ифлосланишига ва аҳолини соғлигига жиддий зарарлар келтириб чиқариши мумкин.

***Агрокимёвий паспортнинг амал қилиш муддати 4 йил.***

**ФАРҒОНА ВИЛОЯТИ АГРОКИМЁВИЙ**

**ТАҲЛИЛ МАРКАЗИ**

**Фарғона вил, Фарғона шахар. У.Носир кўчаси, № 3**

**Тел: (998-73) 243-10-35 E-mail:** [**fergana@agrokimlab.uz**](mailto:fergana@agrokimlab.uz)

**Директор М.Хаджаев**

**Бўлим бошлиғи Х.Турсуналиев**

**Лаборатория мудири А.Тожибоев**

**Намуна олган вакил А.Хошимов**